Document ID: 31981R3149

31981R3149
L 314/5
JURNALUL OFÍCIAL AL UNIUNII EUROPENE
REGULAMENTUL (CEE) NR. 3149/81 AL COMISIEI
din 30 octombrie 1981
privind clasificarea anumitor mărfuri în cadrul subpoziției 38.19 T din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Actul de aderare a Greciei, în special articolul 3,
întrucât, pentru a asigura aplicarea uniformă a nomenclaturii Tarifului Vamal Comun, este necesară stabilirea unor dispoziții privind clasificarea tarifară a produsului care conține D-glucitol (sorbitol) cu adaos de 1,1 dioxid de 1,2-benzisotiazol-3-onă (zaharină) în proporție de 1 la mie;
întrucât subpoziția 38.19 T din Tariful Vamal Comun anexat la Regulamentul (CEE) nr. 950/68 al Consiliului (2), astfel cum a fost modificat ultima dată prin Regulamentul (CEE) nr. 3002/81 (3), include D-glucitolul (sorbitol), altul decât cel inclus la subpoziția 29.04 C III;
întrucât, conform notei 1 (a) de la capitolul 29, sub incidența acestui capitol intră numai compușii organici cu compoziția chimică definită, prezentați separat, și întrucât adăugarea unei părți de 1 la mie de 1,1 dioxid de 1,2-benzisotiazol-3-onă (zaharină) nu mai permite ca produsul respectiv să fie considerat drept compus prezentat separat;
întrucât, în lipsa unei poziții mai specifice, acest produs trebuie clasificat în cadrul poziției 38.19 ca produs chimic care nu este denumit și nici cuprins în altă parte; întrucât, în acest scop, de la poziția 38.19 trebuie aleasă subpoziția 38.19 T;
întrucât măsurile prevăzute de prezentul regulament sunt conforme cu avizul Comitetului pentru nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Produsul care conține D-glucitol (sorbitol) cu adaos de 1,1 dioxid de 1,2-benzisotiazol-3-onă (zaharină) în proporție de 1 la mie intră sub incidența poziției 38.19 T din Tariful Vamal Comun:
38.19
Produse chimice și preparate din industriile chimice sau din industrii conexe (inclusiv cele alcătuite din amestecuri de produse naturale), care nu sunt denumite și nici cuprinse în altă parte; produse reziduale din industriile chimice, care nu sunt denumite și nici cuprinse în altă parte:
T.
D-glucitol (sorbitol), altul decât cel inclus la subpoziția 29.04 C III.
Articolul 2
Prezentul regulament intră în vigoare în a patruzeci și doua zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 octombrie 1981.

Labels: 3
1